stanford-oval/wikipedia huggingface dataset:
เฮนรี ซัม อากง

| ยังดีโฮร์มัต ดาโต๊ะเฮนรี ซัม อากงPSBS MP |
| --- | --- |

รองรัฐมนตรีกระทรวงการพัฒนาพื้นที่ชนบทสมัย 2
อยู่ในวาระ
เริ่มดำรงตำแหน่ง  10 มีนาคม ค.ศ. 2020ดำรงตำแหน่งร่วมกับ อับดุรราฮ์มัน โมฮามัด
กษัตริย์: สมเด็จพระราชาธิบดีอับดุลละฮ์
นายกรัฐมนตรี: มุฮ์ยิดดิน ยัซซิน
รัฐมนตรี: อับดุลลาติฟ อาฮ์มัด
ก่อนหน้า: ซีวาราซา ราเซียะฮ์
เขตเลือกตั้ง: ลาวัส
รองรัฐมนตรีกระทรวงการค้าภายในและกิจการผู้บริโภค
ดำรงตำแหน่ง 27 มิถุนายน ค.ศ. 2016 – 10 พฤษภาคม ค.ศ. 2018
กษัตริย์: สมเด็จพระราชาธิบดีอับดุล ฮาลิม สมเด็จพระราชาธิบดีมูฮัมมัดที่ 5
นายกรัฐมนตรี: นาจิบ ราซัก
รัฐมนตรี: ฮัมซะฮ์ ไซนูดิน
ก่อนหน้า: อาฮ์มัด บาชะฮ์ มูฮัมมัด ฮานีปะฮ์
ถัดไป: Chong Chieng Jen (การค้าภายในและกิจการผู้บริโภค)   มูฮัมมัด ฮัตตา รัมลี (ร่วมกัน)
เขตเลือกตั้ง: ลาวัส
สมาชิกรัฐสภามาเลเซีย สำหรับลาวัส
อยู่ในวาระ
เริ่มดำรงตำแหน่ง  8 มีนาคม ค.ศ. 2008
ก่อนหน้า: ก่อตั้งเขตเลือกตั้ง
คะแนนเสียง: 7,792 (2008)   6,030 (2013)   6,000 (2018)
สมาชิกรัฐสภามาเลเซีย สำหรับบูกิตมัส
ดำรงตำแหน่ง 29 พฤศจิกายน ค.ศ. 1999 – 8 มีนาคม ค.ศ. 2008
ก่อนหน้า: ไมเคิล ลิซา กายา (PBB–BN)
ถัดไป: ยุบตำแหน่ง
คะแนนเสียง: 10,526 (1999) ไม่เข้าร่วม (2004)
 
ข้อมูลส่วนบุคคล
เกิด: Henry Sum Agong  (1946-02-18) 18 กุมภาพันธ์ ค.ศ. 1946 (78 ปี) บอร์เนียว (ปัจจุบันคือรัฐซาราวัก, ประเทศมาเลเซีย)
พรรคการเมือง: สหพรรคมรดกภูมิบุตร (PBB)
การเข้าร่วม พรรคการเมืองอื่น: แนวร่วมแห่งชาติ (BN) กาบูงันปาร์ตีซาราวัก (GPS) เปอรีกาตัน นาซีโอนัล (PN)  (พันธมิตร)
คู่สมรส: ตูนุง ปาลง
อาชีพ: นักการเมือง

เฮนรี ซัม อากง (เกิดเมื่อวันที่ 18 กุมภาพันธ์ ค.ศ. 1946) เป็นนักการเมืองจากประเทศมาเลเซีย และปัจจุบันดำรงตำแหน่งรัฐมนตรีว่าการกระทรวงการพัฒนาชนบท ตั้งแต่วันที่ 10 มีนาคม ค.ศ. 2020 ก่อนหน้านี้เป็นรัฐมนตรีช่วยว่าการกระทรวงการค้าภายในประเทศ สหกรณ์และการคุ้มครองผู้บริโภค ตั้งแต่วันที่ 27 มิถุนายน ค.ศ. 2016 จนกระทั่งรัฐบาลมีการเลือกตั้งเมื่อปี ค.ศ. 2018 อากงเป็นสมาชิกสภาผู้แทนราษฎรจากประเทศมาเลเซียจากลาวัส รัฐซาราวัก สังกัดสหพรรคมรดกภูมิบุตร
นอกจากนี้อากงเป็นผู้แทนราษฎรจากเมืองบูกิตมัส ตั้งแต่ปี ค.ศ. 1999 จนถึงปี ค.ศ. 2004เฮนรี ซัมได้เป็นผู้แทนราษฎรจากเมืองลาวัส ตั้งแต่ปี ค.ศ. 2008 เป็นต้นมาจนถึงปัจจุบัน ซึ่งเมื่อปี ค.ศ. 2008 ได้รับคะแนนเสียงเลือกตั้งถึง 92%
เอจิ โยชิกาวะ

เอจิ โยชิกาวะ (1892-1962)
เอจิ โยชิกาวะ (ญี่ปุ่น: 吉川英治; โรมาจิ: Eiji Yoshikawa) นักประพันธ์ชาวญี่ปุ่น ผู้เป็นที่รู้จักกันอย่างกว้างขวางทั้งในวงการวรรณกรรมญี่ปุ่น และทั่วโลก มีชื่อจริงว่า ฮิเด็ตสึงุ โยชิกาวะ (ญี่ปุ่น: 吉川英次; โรมาจิ: Hidetsugu Yoshikawa) เกิดในปี ค.ศ. 1892 ที่เขตคูรากิ (ปัจจุบันคือเมืองโยโกฮามะ) จังหวัดคานางาวะ ใกล้กับกรุงโตเกียว เริ่มเข้าสู่วงการนักเขียนเมื่ออายุ 22 ปี ช่วงอายุ 30-40 ปี  เขาทำงานเป็นนักหนังสือพิมพ์พร้อม ๆ กับทำงานเขียนต่าง ๆ และนวนิยายไปด้วย ผลงานของเขาถูกตีพิมพ์ผ่านหน้าหนังสือพิมพ์ และนิตยสารชื่อดังต่าง ๆ อย่างต่อเนื่อง
และเมื่อเขาเสียชีวิตลงในปี ค.ศ. 1962 ด้วยโรคมะเร็งปอด เอจิ โยชิกาวะ ก็กลายเป็นนักเขียนที่มีคนรู้จักและเป็นที่รักที่สุดคนหนึ่งของวงการวรรณกรรมญี่ปุ่น เขาเคยได้รับเหรียญรางวัลด้านวัฒนธรรมซึ่งนับเป็นรางวัลสูงสุดสำหรับคนในวงการนักเขียน และยังได้รับรางวัลอื่นๆ ทางด้านวัฒนธรรมอีกหลายรางวัล ผลงานที่เป็นที่รู้จักของคนทั่วโลกจนถูกนำมาแปลในอีกหลายภาษา และถูกดัดแปลงนำมาสร้างผ่านสื่อต่างๆ หลากหลายทั้ง ภาพยนตร์, เกม และ การ์ตูน ก็คือผลงานชุด "มูซาชิ (Musashi) "
ผลงานของ เอจิ โยชิกาวะ > นวนิยายชุด "Musashi (1971) "

ลำดับที่ 1 Musashi : The Way of the Samurai (1989)
ลำดับที่ 2 Musashi : The Art of War (1989)
ลำดับที่ 3 Musashi : The Way of the Sword (1989
ลำดับที่ 4 Musashi : The Bushido Code (1989)
ลำดับที่ 5 Musashi : The Way of Life and Death (1989)
ผลงานของ เอจิ โยชิกาวะ > นวนิยาย

The Heike Story (1956)
Taiko (1967)
ผลงานของ เอจิ โยชิกาวะ > ไม่ใช่นวนิยาย

Fragments of a Past: A Memoir
แหล่งข้อมูลอื่น

หอรำลึก เอจิ โยชิกาวะ เก็บถาวร 2011-08-17 ที่ เวย์แบ็กแมชชีน (ญี่ปุ่น)
แกงกระด้าง

| --- | --- |

ชื่ออื่น: แกงหมูด้าง, แกงหมูหนาว
มื้อ: จานหลัก
แหล่งกำเนิด: ประเทศไทย
ภูมิภาค: ภาคเหนือ
ผู้สร้างสรรค์: ชาวล้านนา
ส่วนผสมหลัก: ขาหมู, กระเทียม, พริกไทย, รากผักชี, ผักชี, ต้นหอม, เกลือ
รูปแบบอื่น: สูตรเชียงใหม่และล้านนา
 ตำราอาหาร: แกงกระด้าง   สื่อ: แกงกระด้าง
แกงกระด้าง หรือบ้างเรียก แกงหมูด้าง หรือ แกงหมูหนาว เป็นอาหารพื้นบ้านชาวล้านนา (ชาวเหนือ) นิยมใช้ขาหมูเป็นส่วนประกอบสำคัญ เพราะมีเอ็นอยู่ภายในเป็นจำนวนมาก ดังนั้นเมื่อนำมาเป็นส่วนประกอบหลักในการแกงจะทำให้แกงข้น หรือกระด้างได้ง่าย ในปัจจุบันมักเติมผงวุ้นลงไปด้วยเพราะผงวุ้นทำให้แกงกระด้างได้ดีและเร็วขึ้น แกงกระด้างมี 2 สูตร คือ สูตรเชียงใหม่และสูตรล้านนา ในสูตรล้านนาขณะต้มขาหมูจะมีการเติมเครื่องแกงและเติมพริกแห้งลงไปด้วยเพื่อเพิ่มสีส้มในอาหารให้น่ารับประทานมากยิ่งขึ้น
ในสมัยก่อนแกงกระด้างจะมีให้รับประทานในช่วงฤดูหนาวเท่านั้น แต่ ณ ปัจจุบันเทคโนโลยีทางอาหารดีขึ้นมาก ผู้ที่ทำแกงกระด้างจะใช้ผงวุ้นเย็นเป็นตัวเร่งประสิทธิภาพในการจับตัว และเกาะตัวของแกงให้ดียิ่งขึ้น ดังนั้น ณ ปัจจุบันแกงกระด้างสามารถหารับประทานได้ทุกฤดูกาล
เทศบาลตำบลเมืองคง (จังหวัดนครราชสีมา)

| เทศบาลตำบลเมืองคง |
| --- | --- |
เทศบาลตำบล
ประเทศ:  ไทย
จังหวัด: นครราชสีมา
อำเภอ: คง
การปกครอง
 • นายกเทศมนตรี: อดุลย์ ปาทาน
พื้นที่
 • ทั้งหมด: 1.155 ตร.กม. (0.446 ตร.ไมล์)
ประชากร
 • ทั้งหมด: 2,313 คน
 • ความหนาแน่น: 2,002.60 คน/ตร.กม. (5,186.7 คน/ตร.ไมล์)
รหัส อปท.: 05300402
ที่อยู่ สำนักงาน: สำนักงานเทศบาลตำบลเมืองคง ถนนตระกูลสุข ตำบลเมืองคง อำเภอคง จังหวัดนครราชสีมา 30260
โทรศัพท์: 4445-9077
เว็บไซต์: www.muangkhong.go.th
 ส่วนหนึ่งของสารานุกรมประเทศไทย
เทศบาลตำบลเมืองคง เป็นเทศบาลในเขตอำเภอคง จังหวัดนครราชสีมา
ประวัติ

เทศบาลตำบลเมืองคง ได้รับการเปลี่ยนแปลงฐานะมาจากสุขาภิบาลเมืองคง เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542
ที่ตั้งและอาณาเขต

เทศบาลตำบลเมืองคงตั้งอยู่ทางทิศเหนือของจังหวัดนครราชสีมา ระยะห่างจากตัวจังหวัด โดยทางรถยนต์ 79 กิโลเมตร และทางรถไฟ 69 กิโลเมตร
เทศบาลตำบลเมืองคงเป็นพื้นที่ราบตั้งอยู่ตอนกลางของอำเภอคง มีขนาดพื้นที่ 1.155 ตารางกิโลเมตร อยู่ในเขตตำบลเมืองคง และเป็นที่ตั้งของที่ว่าการอำเภอคง 
มีหมู่บ้านที่อยู่ในเขตเทศบาลบางส่วน 5 หมู่บ้าน ได้แก่
บ้านห้วยน้อย หมู่ที่ 1
บ้านหนองสรวง หมู่ที่ 3
บ้านตะคร้อ หมู่ที่ 7
บ้านกุดรัง หมู่ที่ 8
บ้านคงสามัคคี หมู่ที่ 11
รวมเป็นพื้นที่ทั้งสิ้น 1.155 ตารางกิโลเมตร
ด้านทิศเหนือ เริ่มจากหลักเขตที่ 1 ซึ่งอยู่ในแนวเส้นตั้งฉากกับทางรถไฟ สายนครราชสีมา -หนองคาย ไปทางทิศตะวันตกเฉียงเหนือเป็นระยะทาง 500 เมตร ไปทางทิศตะวันออกเฉียงเหนือตามแนวเส้นตั้งฉากกับทางรถไฟเป็นระยะทาง 700 เมตร สิ้นสุดหลักเขตที่ 2
ด้านทิศตะวันออก เริ่มจากหลักเขตที่ 2 ไปทางทิศตะวันตกเฉียงใต้เป็นแนวขนานกับทางรถไฟ เป็นระยะทาง 1,650 เมตร สิ้นสุดหลักเขตที่ 3
ด้านทิศใต้ เริ่มจากหลักเขตที่ 3 ไปทางทิศตะวันตกเฉียงเหนือเป็นแนวเส้นตั้งฉากกับทางรถไฟ เป็นระยะทาง 700 เมตร สิ้นสุดหลักเขตที่ 4
ด้านทิศตะวันตก เริ่มจากหลักเขตที่ 4 ไปทางทิศตะวันออกเฉียงเหนือขนานกับทางรถไฟ เป็นระยะทาง 1,650 เมตร สิ้นสุดหลักเขตที่ 1
ลักษณะภูมิประเทศ

มีลักษณะเป็นลูกคลื่นลอนตื้น มีความลาดเทจากทางทิศตะวันออก เป็นที่ดอนสลับที่นา ที่ราบลุ่มบริเวณลำสะแทด ด้านทิศตะวันตกของอำเภอ พื้นที่โดยเฉลี่ยสูงกว่าระดับน้ำประมาณ 200 เมตร
ประชากร

มีประชากรในพื้นที่รวมทั้งสิ้น 2,313 คน แยกเป็นชาย 1,114 คน หญิง 1,199 คน มีความหนาแน่นเฉลี่ย 2,002.60 คนต่อตารางกิโลเมตร
แหล่งข้อมูลอื่น

เว็บไซต์เทศบาลตำบลเมืองคง เก็บถาวร 2012-07-04 ที่ เวย์แบ็กแมชชีน
เฮกัซเซ็ง

| เฮกัซเซ็ง |
| --- | --- |
ภาษาญี่ปุ่น: 屁合戦

ศิลปิน: ไม่ทราบ
ปี: ยุคเอโดะ
มิติ: 29.6 cm × 1003.1 cm (11.7 นิ้ว × 394.9 นิ้ว)
เฮกัซเซ็ง (ญี่ปุ่น: 屁合戦; โรมาจิ: He-Gassen; แปลว่า การแข่งตด) หรือ โฮฮิกัซเซ็ง (放屁合戦) เป็นชื่อม้วนกระดาษภาพศิลปะญี่ปุ่น ที่วาดขึ้นในยุคเอโดะ (ค.ศ. 1603–1868) โดยศิลปินหรือกลุ่มศิลปินไม่ทราบชื่อ
ห้องสมุดมหาวิทยาลัยวาเซดะเป็นผู้แปลงม้วนกระดาษนี้เป็นเอกสารดิจิทัล
ม้วนกระดาษเฮกัซเซ็งฉบับเต็ม
อ่านเพิ่ม

Henshall, Kenneth (2004). A history of Japan: From Stone Age to Superpower (2nd ed.). Palgrave Macmillan. p. 70. ISBN 1-4039-1272-6.
Steele, M. William (2003). Alternative Narratives in Modern Japanese History. Routledge, London. p. 14. ISBN 978-1-134-40408-7.
Yano, Akiko (2013). "Historiography of the "Phallic Contest" Handscroll in Japanese Art". Japan Review (26): 59–82. JSTOR 41959817.
แหล่งข้อมูลอื่น

Japanese-fart-scrolls
Digitized scroll at the Waseda University Library
Japanese fart scrolls prove that human art peaked centuries ago เก็บถาวร 2012-02-21 ที่ เวย์แบ็กแมชชีน
แกงขี้เหล็ก

| --- | --- |
แกงขี้เหล็ก
ประเภท: แกง
มื้อ: อาหารจานหลัก
แหล่งกำเนิด: ไทย
ส่วนผสมหลัก: เนื้อสัตว์ (เช่น ปลาย่าง หมูย่าง) ใบและดอกขี้เหล็ก กะทิ (ยกเว้นภาคอีสาน) เครื่องแกง เครื่องปรุงรส (น้ำตาลปี๊บ น้ำปลา)
 ตำราอาหาร: แกงขี้เหล็ก
แกงขี้เหล็ก เป็นอาหารไทยชนิดหนึ่งประเภทแกงกะทิ ที่แพร่หลายในทุกภาคของประเทศไทย มีส่วนผสมที่สำคัญคือใบขี้เหล็ก หรือดอก หรือทั้งใบและดอก เนื้อสัตว์ที่ใส่ในแกง อาจเป็นปลาย่างหรือเนื้อหมูย่าง พริกแกงขี้เหล็กประกอบด้วยพริกแห้ง หอม กระเทียม ข่า ตะไคร้ กระชาย กะปิ พอละเอียดดีใส่ปลาย่างโขลกให้เข้ากับนำพริกแกง ด้วยรสชาติของขี้เหล็กมีรสขม จึงมีการปรุงมีรสชาติหวาน มัน เผ็ดเล็กน้อย
นอกจากจะรับประทานในครัวเรือน ยังนิยมปรุงเลี้ยงแขกเทศกาลงานต่าง ๆ เช่น งานบวช งานแต่งงาน งานศพ ชาวนครชุม จังหวัดกำแพงเพชร มีประเพณีการกินแกงขี้เหล็กในวันเพ็ญ เดือน 12 โดยจะเก็บใบและดอกขี้เหล็กตอนเช้ามืดของวันขึ้น 15 ค่ำ เดือน 12
แกงขี้เหล็กภาคเหนือของไทยมีลักษณะคล้ายกับภาคกลางคือเป็นแกงกะทิ ใส่เนื้อวัว เนื้อหมู หรือปลาย่าง ภาคกลางมักใช้ใบและดอกขี้เหล็กในสัดส่วนเท่า ๆ กัน ภาคอีสานไม่นิยมใช้ดอกในการปรุง แกงขี้เหล็กในภาคใต้จะใส่พริกแกงใต้ที่ใส่ขมิ้นและเครื่องเทศที่เผ็ดร้อนกว่า แกงขี้เหล็กแบบอีสานและลาวจะไม่ใส่กะทิ นอกจากนั้นชาวกูย (เขมร) มีอาหารในลักษณะแกงขี้เหล็กเรียกว่า "ซัมลอร์อ็องกัญ" ชาวมอญมีอาหารที่เรียกว่า "ฟะแป่คัด"
ด้านคุณค่าทางโภชนาการ ใบขี้เหล็กมีโปรตีน วิตามินบี 2 มีธาตุเหล็กสูง มีไขมัน แคลเซียม ฟอสฟอรัส ไนอาซิน อยู่จำนวนหนึ่ง ถ้าเอาดอกอ่อนมาแกงด้วยก็จะได้วิตามินเอในปริมาณสูง ใบขี้เหล็กมีใยอาหารสูง เป็นยาระบายอ่อน ๆ และช่วยดูดซับสารพิษ หมอพื้นบ้านเชื่อว่าการกินแกงขี้เหล็กจะช่วยแก้ริดสีดวงทวาร ริดสีดวงลำไส้ บำรุงเลือด บำรุงกระดูก
แกงขี้เหล็กได้รับการกล่าวถึงในนิราศสุพรรณของสุนทรภู่ ความว่า
| 0 | 1 | 2 |
| --- | --- | --- |
| ทับคีเลกเดกว่าต้ม |  | ขมเหลือ |
| ครั้นแต่งแกงต้มเกลือ |  | กลบคั้น |
| พรีกขิงสิ่งไส่เจือ |  | จิบอร่อย น้อยฤๅ |
| ขมฃื่นคลื่นไสร้นั้น |  | แต่น้ำคำขม ฯ |
เทศบาลเมืองหนองปลิง

| เทศบาลเมืองหนองปลิง |
| --- | --- |
เทศบาลเมือง
วัดพระสี่อิริยาบถ ของอุทยานประวัติศาสตร์กำแพงเพชร ในเขตเทศบาลเมืองหนองปลิง
   ตรา
คำขวัญ: ส่งเสริมเศรษฐกิจ คุณภาพชีวิตที่ดี ประเพณีสืบไป ใส่ใจสิ่งแวดล้อม พร้อมมีส่วนร่วม
ทม.หนองปลิงที่ตั้งของเทศบาลเมืองหนองปลิง
พิกัด: 16°32′01″N 99°30′29″E﻿ / ﻿16.53361°N 99.50806°E﻿ / 16.53361; 99.50806
ประเทศ:  ไทย
จังหวัด: กำแพงเพชร
อำเภอ: เมืองกำแพงเพชร
จัดตั้ง:    •  พ.ศ. 2556 (ยกฐานะเป็นเทศบาลเมือง) 
การปกครอง
 • นายกเทศมนตรี: คมศร ศุระศรางค์
พื้นที่
 • ทั้งหมด: 84.58 ตร.กม. (32.66 ตร.ไมล์)
ประชากร (2560)
 • ทั้งหมด: 12,430 คน
 • ความหนาแน่น: 146.96 คน/ตร.กม. (380.6 คน/ตร.ไมล์)
รหัส อปท.: 04620109
ที่อยู่ สำนักงาน: เลขที่ 333 หมู่ 3 ตำบลหนองปลิง อำเภอเมือง จังหวัดกำแพงเพชร 62000
โทรศัพท์: 055-710053
โทรสาร: 055-710053
เว็บไซต์: www.nongplingcitykpp.go.th
 ส่วนหนึ่งของสารานุกรมประเทศไทย
เทศบาลเมืองหนองปลิง เป็นองค์กรปกครองส่วนท้องถิ่นประเภทเทศบาลเมืองในอำเภอเมืองกำแพงเพชร จังหวัดกำแพงเพชร ครอบคลุมพื้นที่ตำบลหนองปลิงทั้งตำบล ยกฐานะจากองค์การบริหารส่วนตำบลหนองปลิงเป็นเทศบาลเมืองในปี พ.ศ. 2556 และเป็นที่ตั้งของศาลากลางจังหวัดกำแพงเพชร
ภูมิศาสตร์

เทศบาลเมืองหนองปลิงตั้งอยู่ในอำเภอเมืองกำแพงเพชร จังหวัดกำแพงเพชร ครอบคลุมพื้นที่ตำบลหนองปลิงทั้งตำบล ซึ่งอยู่ทางทิศเหนือของเทศบาลเมืองกำแพงเพชร มีพื้นที่ทั้งหมด 84.58 ตารางกิโลเมตร (53,031 ไร่) พื้นที่ตำบลหนองปลิงตั้งอยู่ในราบลุ่มแม่น้ำปิงและที่ราบสูง พื้นที่ส่วนใหญ่เป็นที่ดินทางเกษตรกรรม ได้แก่ ที่นา ไร่อ้อย ไร่มันสำปะหลัง และสวนกล้วยไข่ โดยมีคลองชลประทานท่อทองแดงส่งน้ำทางทิศตะวันออกของตำบล และคลองห้วยทรายส่งน้ำทางด้านทิศเหนือของตำบล
เทศบาลเมืองหนองปลิง มีอาณาเขตติดต่อกับตำบลข้างเคียง ดังนี้
ทิศเหนือ ติดต่อกับตำบลลานดอกไม้ อำเภอเมืองกำแพงเพชร จังหวัดกำแพงเพชร
ทิศใต้ ติดต่อกับตำบลสระแก้ว และตำบลในเมือง อำเภอเมืองกำแพงเพชร จังหวัดกำแพงเพชร
ทิศตะวันออก ติดต่อกับตำบลพรานกระต่าย และตำบลถ้ำกระต่ายทอง อำเภอพรานกระต่าย จังหวัดกำแพงเพชร
ทิศตะวันตก ติดต่อกับตำบลทรงธรรม อำเภอเมืองกำแพงเพชร จังหวัดกำแพงเพชร
เขตการปกครอง

ตำบลหนองปลิง แบ่งการปกครองออกเป็นหมู่บ้านจำนวน 11 หมู่บ้าน ได้แก่
บ้านท่อทองแดง
บ้านหนองปลิง
บ้านคลองบางทวน
บ้านเกาะสะบ้า
บ้านน้ำดิบ
บ้านบ่อสามแสน
บ้านศรีโยธิน
บ้านนาเหนือ
บ้านคลองห้วยทราย
บ้านทุ่งนาขวัญ
บ้านบ่อสามแสนเหนือ
แหล่งข้อมูลอื่น

เทศบาลเมืองหนองปลิง
| ด ค กองค์กรปกครองส่วนท้องถิ่นระดับล่างในจังหวัดกำแพงเพชร |
| --- | --- | --- |
| เทศบาลเมือง |  กำแพงเพชร  ปางมะค่า  หนองปลิง  |  |
| เทศบาลตำบล |  ขาณุวรลักษบุรี  เขาคีรีส  คลองขลุง  คลองพิไกร  คลองแม่ลาย  คลองลานพัฒนา  ช่องลม  ท่าพุทรา  ท่ามะเขือ  ทุ่งทราย  เทพนคร  ไทรงาม  นครชุม  นิคมทุ่งโพธิ์ทะเล  บ้านพราน  ประชาสุขสันต์  ปากดง  พรานกระต่าย  ระหาน  ลานกระบือ  วังยาง  สลกบาตร  |  |
| องค์การบริหารส่วนตำบล |  เกาะตาล  โกสัมพี  คณฑี  คลองขลุง  คลองน้ำไหล  คลองแม่ลาย  คลองสมบูรณ์  คุยบ้านโอง  โค้งไผ่  จันทิมา  ดอนแตง  ไตรตรึงษ์  ถาวรวัฒนา  ถ้ำกระต่ายทอง  ทรงธรรม  ท่าขุนราม  ท่าพุทรา  ท่ามะเขือ  ท่าไม้  ทุ่งทอง  เทพนิมิต  ไทรงาม  ธำมรงค์  นครชุม  นาบ่อคำ  โนนพลวง  บ่อถ้ำ  บึงทับแรต  บึงสามัคคี  ปางตาไว  ป่าพุทรา  โป่งน้ำร้อน  พานทอง  เพชรชมภู  โพธิ์ทอง  มหาชัย  แม่ลาด  ยางสูง  ลานกระบือ  ลานดอกไม้  ลานดอกไม้ตก  วังแขม  วังควง  วังชะพลู  วังชะโอน  วังตะแบก  วังทอง  วังไทร  วังบัว  วังหามแห  สระแก้ว  สลกบาตร  สักงาม  แสนตอ  หนองคล้า  หนองทอง  หนองแม่แตง  หนองไม้กอง  หนองหลวง  หนองหัววัว  ห้วยยั้ง  หัวถนน  หินดาต  อ่างทอง  |  |
| ด ค กเทศบาลเมืองในประเทศไทย |
| --- | --- |
ภาคเหนือ:  เขลางค์นคร  ดอกคำใต้  ต้นเปา  น่าน  พะเยา  พิชัย  แพร่  ลำพูน  เมืองแกนพัฒนา  แม่โจ้  แม่ฮ่องสอน  แม่เหียะ  ล้อมแรด  อุตรดิตถ์ 
ภาคตะวันออกเฉียงเหนือ:  กระนวน  กันทรลักษ์  กาฬสินธุ์  กุฉินารายณ์  แจระแม  ชัยภูมิ  ชุมแพ  ชุมเห็ด  เดชอุดม  ท่าบ่อ  นครพนม  นางรอง  โนนสูง-น้ำคำ  บัวใหญ่  บ้านดุง  บ้านทุ่ม  บ้านไผ่  บึงกาฬ  บุรีรัมย์  ปากช่อง  พิบูลมังสาหาร  มหาสารคาม  มุกดาหาร  เมืองปัก  เมืองพล  ยโสธร  ร้อยเอ็ด  เลย  วังสะพุง  วารินชำราบ  ศรีสะเกษ  ศิลา  สีคิ้ว  สุรินทร์  หนองคาย  หนองบัวลำภู  หนองสำโรง  อำนาจเจริญ 
ภาคกลาง:  กระทุ่มแบน  กระทุ่มล้ม  กำแพงเพชร  แก่งคอย  เขาสามยอด  คลองมะเดื่อ  คลองหลวง  คูคต  ชัยนาท  ชุมแสง  ตะพานหิน  ตาคลี  ทับกวาง  ท่าโขลง  ไทรม้า  นครนายก  นครปฐม  บางกรวย  บางกร่าง  บางกะดี  บางแก้ว  บางบัวทอง  บางคูรัด  บางคูวัด  บางมูลนาก  บางแม่นาง  บางระจัน  บางรักพัฒนา  บางศรีเมือง  บ้านกรด  บ้านหมี่  บึงยี่โถ  ปทุมธานี  ปากน้ำสมุทรปราการ  ปางมะค่า  ปู่เจ้าสมิงพราย  ผักไห่  พระประแดง  พระพุทธบาท  พิจิตร  พิมลราช  เพชรบูรณ์  แพรกษา  แพรกษาใหม่  ไร่ขิง  ลพบุรี  ลัดหลวง  ลาดสวาย  ลำตาเสา  ลำสามแก้ว  วิเชียรบุรี  ศรีสัชนาลัย  สนั่นรักษ์  สมุทรสงคราม  สระบุรี  สวรรคโลก  สองพี่น้อง  สามควายเผือก  สามพราน  สิงห์บุรี  สุโขทัยธานี  สุพรรณบุรี  เสนา  หนองปลิง  ใหม่บางบัวทอง  หล่มสัก  อโยธยา  อรัญญิก  อ่างทอง  อุทัยธานี 
ภาคตะวันออก:  ขลุง  จันทนิมิต  จันทบุรี  ฉะเชิงเทรา  ชลบุรี  ตราด  ท่าช้าง  ท่าใหม่  บ้านฉาง  บ้านบึง  บ้านสวน  ปรกฟ้า  ปราจีนบุรี  พนัสนิคม  พระตะบอง  มาบตาพุด  วังน้ำเย็น  ศรีราชา  สระแก้ว  สัตหีบ  แสนสุข  หนองกี่  หนองปรือ  อรัญญประเทศ  อ่างศิลา 
ภาคตะวันตก:  กาญจนบุรี  จอมพล  ชะอำ  ตาก  ท่าเรือพระแท่น  ท่าผา  บ้านโป่ง  ประจวบคีรีขันธ์  ปากแพรก  เพชรบุรี  โพธาราม  ราชบุรี  หัวหิน 
ภาคใต้:  กระบี่  กะทู้  กันตัง  กำแพงเพชร  เขารูปช้าง  คลองแห  ควนลัง  คอหงส์  ชุมพร  ดอนสัก  ตะกั่วป่า  ตะลุบัน  ตากใบ  ท่าข้าม  ทุ่งตำเสา  ทุ่งสง  นราธิวาส  นาสาร  บางริ้น  บ้านพรุ  เบตง  ปัตตานี  ปากพนัง  ปากพูน  ปาดังเบซาร์  ป่าตอง  พังงา  พัทลุง  ม่วงงาม  ระนอง  สตูล  สะเดา  สะเตงนอก  สิงหนคร  สุไหงโก-ลก  หลังสวน 
รายชื่อเรียงตามจำนวนประชากร
เอ็มอาร์ทีวี-4

โทรทัศน์และวิทยุเมียนมา 4, หรือรู้จักกันในชื่อ เอ็มอาร์ทีวี-4 เป็นสถานีโทรทัศน์แห่งประเทศพม่า มีช่องท้องถิ่นจำนวน 16 ช่อง และต่างประเทศถึง 154 ช่อง
ข้อมูลช่อง

เอ็มอาร์ทีวี 4 ออกอากาศเมื่อเดือน พฤษภาคม ค.ศ. 2004 เป็นช่องที่เข้าร่วมดำเนินกิจการโดย เอ็มอาร์ทีวี และฟอร์เอเวอร์กรุ๊ป ออกอากาศรายการตั้งแต่เวลา 07.00 ถึง 23.00 เอ็มอาร์ทีวีอยู่ภายใต้การควบคุมของ รัฐมนตรีว่าการกระทรวงเทคโนโลยี ปัจจุบัน เอ็มอาร์ทีวีออกอากาศตลอด 24 ชั่วโมง
รายการออกอากาศของ เอ็มอาร์ทีวี-4

| ชื่อในภาษาอังกฤษ | ชื่อในภาษาพม่า | ที่มา |
| --- | --- | --- |
| Artist Thein Shwe Kyi | ၁ာဝများ (ပန်းချီဆရာသိန်းရွှေကြည်) |  |
| Remembrances from the Photos | ဓာတ်ပုံထဲမှအမှတ်တရများ |  |
| Milestones of Contemporary Music Selection | ခေတ်ပြိုင်ဂီတမှမှတ်တိုင်များ |  |
| First Beauty of Life | ဦးဆုံးအစ ဘဝရဲအလှ |  |
| Fashion design | ဆန်းသစ်တီထွင် ဒီဇိုင်းဖက်ရှင် |  |
| Meeting with singer R Zar Ni | သူတို့ပြောတဲ့သူတို့အကြောင်း |  |
Fashion Music Festival: 
| Go and eat | သွားမယ် စားမယ် |  |
| The Lamp Lady | ကျန်းမာပျော်ရွင် မီးအိမ်ရှင် |  |
| Fashion Guide | ဖက်ရှင် လမ်းညွန် |  |
Myanmar Video Rhythm: 
| Health Knowledge | ကျန်းမာခြင်းဆိုင်ရာ သိကောင်းစရာများ |  |
| Science Technology Today | ယနေ့ သိပ္ပံနှင့် နည်းပညာ |  |
| Premier League | အင်္ဂလိပ် ပရီးမီးယားလိဂ် ပွဲကြိုသုံးသပ်ချက် |  |
Celebrity Profile: 
| Basic Computer Learning For Beginner | ကွန်ပြူတာအခြေခံ လေ့လာမှုသင်ခန်းစာ |  |
| International arts | နိုင်ငံတကာ အနုပညာရေးရာ |  |
| Game Guide | ဂိမ်း လမ်းညွန် |  |
| International Song Request | နိုင်ငံတကာ သီချင်းတောင်း ကဏ္ဏ |  |
| Around Arts | အနုပညာရပ်ဝန်းမှ ပဲ့တင်သံများ |  |
| Natural Benefit | သဘာဝကပေးတဲ့ အကျိုးအာနိသင် |  |
| Family Sunday | မိသားစု တနင်္ဂနွေ |  |
| Song Request | သီချင်းကောင်းကောင်း သီချင်းတောင်း |  |
| Music Gallery | သီချင်း ပြခန်း |  |
| Sunday Talk | တနင်္ဂနွေ စကားဝိုင်း |  |
Chic Cook: 
ปัจจุบัน เอ็มอาร์ทีวี-4 ภาพยนตร์ต่างประเทศมีซับไตเติ้ล
แหล่งข้อมูลอื่น

เว็บไซต์อย่างเป็นทางการ ช่องเอ็มอาร์ทีวี-4 เก็บถาวร 2014-10-11 ที่ เวย์แบ็กแมชชีน (อังกฤษ) (พม่า)
แม่น้ำระยอง

| แม่น้ำระยอง ห้วยท่าจาม, คลองใหญ่ |
| --- | --- |
พระเจดีย์กลางน้ำ ใกล้ปากแม่น้ำระยอง
ที่ตั้ง
ประเทศ:  ไทย
จังหวัด: ชลบุรี, ระยอง
ลักษณะทางกายภาพ

ต้นน้ำ: เขาเลี้ยงควาย
 • ตำแหน่ง: ตำบลหนองเสือช้าง อำเภอหนองใหญ่ จังหวัดชลบุรี
 
ปากน้ำ: ปากน้ำระยอง
 • ตำแหน่ง: ตำบลปากน้ำ อำเภอเมืองระยอง จังหวัดระยอง
 • พิกัด: 12°39′18.7″N 101°16′38.9″E﻿ / ﻿12.655194°N 101.277472°E﻿ / 12.655194; 101.277472
ความยาว: 70 กิโลเมตร (43 ไมล์)
ลุ่มน้ำ
ระบบแม่น้ำ: ลุ่มน้ำชายฝั่งทะเลตะวันออก
แม่น้ำระยอง เป็นแม่น้ำในจังหวัดชลบุรีและจังหวัดระยอง มีต้นกำเนิดบริเวณเขาเลี้ยงควายในเขตอำเภอหนองใหญ่ จังหวัดชลบุรี ไหลไปทางทิศใต้ ช่วงนี้เรียกว่า ห้วยท่าจาม เมื่อเข้าเขตอำเภอปลวกแดง จังหวัดระยอง จึงเรียกว่า คลองใหญ่ จากนั้นไหลเป็นเส้นแบ่งเขตอำเภอปลวกแดงกับอำเภอบ้านค่ายและผ่านเขตอำเภอบ้านค่าย เมื่อเข้าเขตอำเภอเมืองระยองจึงเรียกว่า "แม่น้ำระยอง" จากนั้นจึงไหลลงสู่อ่าวไทย มีความยาวประมาณ 70 กิโลเมตร
ปากแม่น้ำระยองที่ไหลลงสู่อ่าวไทยเป็นเพียงร่องน้ำที่ไหลผ่านสันทรายแคบ ๆ เท่านั้น โดยก่อนไหลสู่ทะเล แม่น้ำจะไหลคดเคี้ยวไปตามพื้นที่ราบและแตกกิ่งก้านสาขา วกวนจนเกิดเกาะแก่ง พื้นท้องแม่น้ำเป็นโคลนเลนและเป็นพื้นที่ป่าชายเลน มีสันทรายแคบ ๆ กั้นพื้นที่ทะเลด้านนอกที่เป็นพื้นทรายสะอาด รูปร่างของแม่น้ำช่วงนี้จึงเป็นเหมือนถุงยาวใหญ่ที่กักน้ำไว้ และมีทางออกที่ปากถุงแคบ ๆ เพียงทางเดียว บริเวณปากแม่น้ำนี้มีพระเจดีย์กลางน้ำ สร้างเมื่อ พ.ศ. 2416 โดยพระยาศรีสมุทรโภคชัยโชค ชิตสงคราม (เกตุ ยมจินดา) ใช้เป็นสัญลักษณ์ของชาวเรือว่าได้เดินทางมาถึงเมืองระยองแล้ว
แม่น้ำรันตี

| แม่น้ำรันตี ห้วยแม่รันตี |
| --- | --- |
แม่น้ำรันตีทางตอนใต้ของเขตรักษาพันธุ์สัตว์ป่าทุ่งใหญ่นเรศวรเขตติดต่อกับอุทยานแห่งชาติเขาแหลม
ที่ตั้ง
ประเทศ:  ไทย
จังหวัด: กาญจนบุรี
ลักษณะทางกายภาพ

ต้นน้ำ: เขาไม่มีชื่อ
 • ตำแหน่ง: ตำบลไล่โว่ อำเภอสังขละบุรี
 
ปากน้ำ: สามสบ
 • ตำแหน่ง: ตำบลหนองลูและตำบลปรังเผล อำเภอสังขละบุรี
 • พิกัด: 15°07′31.3″N 98°28′19.7″E﻿ / ﻿15.125361°N 98.472139°E﻿ / 15.125361; 98.472139
ความยาว: 38 กิโลเมตร (24 ไมล์)
ลุ่มน้ำ
ระบบแม่น้ำ: ลุ่มน้ำแม่กลอง
ลำน้ำสาขา:  
 • ซ้าย: ห้วยปางโป่ง, ห้วยเคล่ยกู่, ห้วยปั้นป้อง
แม่น้ำรันตี หรือ ห้วยแม่รันตี เป็นลำน้ำสายหนึ่งในอำเภอสังขละบุรี จังหวัดกาญจนบุรี ไหลไปรวมกับลำน้ำอีกสองสายคือแม่น้ำซองกาเลียและแม่น้ำบีคี่ใหญ่กลายเป็นแม่น้ำแควน้อย ณ จุดที่เรียกว่า "สามสบ" หรือ "สามประสบ" บริเวณแนวแบ่งเขตตำบลหนองลูกับตำบลปรังเผล
แม่น้ำรันตีมีต้นกำเนิดที่พื้นที่ทางตอนใต้ของทุ่งใหญ่นเรศวรฝั่งตะวันตก เกิดจากลำห้วยน้อยใหญ่หลายสายไหลมารวมกัน ทำให้เกิดมีน้ำตกน้อยใหญ่หลายแห่ง เช่น น้ำตกป่งป๊ง ซึ่งเกิดจากลำห้วยสาขาของแม่น้ำรันตีฝั่งซ้าย
ในปัจจุบัน แม่น้ำรันตีเป็นหนึ่งในสถานที่ท่องเที่ยวเชิงผจญภัยและชื่นชมธรรมชาติแห่งหนึ่งของจังหวัดกาญจนบุรีร่วมกับแม่น้ำสองสายข้างต้น เช่น ล่องแก่ง พายเรือคายัก พักผ่อนบนเรือนแพ เป็นต้น
แป้งประกอบอาหาร

ข้าวสาลีและข้าวไรย์ชนิดต่าง ๆ จากซ้ายไปขวา: แป้งสาลีชนิด 550, แป้งสาลีชนิด 1050 และแป้งข้าวไรย์ชนิด 1150
แป้งประกอบอาหาร เป็นผงแป้งที่ทำจากธัญพืชบด ถั่วบด หรือเมล็ดพืชหรือรากชนิดอื่น ๆ (อย่างเช่น มันสำปะหลัง) แป้งประกอบอาหารเป็นส่วนประกอบหลักของขนมปัง ซึ่งถือเป็นอาหารหลักในหลายวัฒนธรรม ทำให้การมีแป้งประกอบอาหารเพียงพอมีส่วนให้เป็นเศรษฐกิจหลักและเป็นประเด็นทางการเมืองหลายครั้งตลอดมา แป้งสาลีเป็นส่วนประกอบอาหารชนิดหนึ่งที่สำคัญที่สุดในวัฒนธรรมยุโรป อเมริกาเหนือ ตะวันออกกลาง อินเดีย และแอฟริกาเหนือ และเป็นตัวกำหนดส่วนประกอบอาหารในขนมปังและขนมอบ ในรูปแบบตามแต่ละวัฒนธรรม
ขณะที่แป้งสาลีถือว่าเป็นแป้งที่พบได้ทั่วไป ข้าวโพดถือว่าสำคัญต่ออาหารพื้นเมืองของชาวเมโสอเมริกันตั้งแต่ยุคโบราณ และยังคงเป็นอาหารหลักในทวีปอเมริกา แป้งข้าวไรย์เป็นส่วนประกอบสำคัญของขนมปังในยุโรปกลาง และสามารถใช้ข้าวในแป้งประกอบอาหารได้ แต่ไม่เป็นที่นิยมนัก
แป้งทอด

แป้งทอด อาจหมายถึง
แป้งทอด (อาหารจีน)
โดรายากิ
เอจิ สึบูรายะ

| เอจิ สึบูรายะ |
| --- | --- |
เอจิ สึบูรายะ
เกิด: เอจิ สึบูรายะ 7 กรกฎาคม ค.ศ. 1901(1901-07-07) ซูกางาวะ จังหวัดฟูกูชิมะ ประเทศญี่ปุ่น
เสียชีวิต: 25 มกราคม ค.ศ. 1970(1970-01-25) (68 ปี) ซูกางาวะ จังหวัดฟูกูชิมะ ประเทศญี่ปุ่น
อาชีพ: ผู้ก่อตั้งสึบุระยะโปรดักชัน ผู้กำกับภาพยนตร์เทคนิคพิเศษ
ผลงานเด่น: อุลตร้าแมน อุลตร้าซีรีส์
เอจิ สึบูรายะ (ญี่ปุ่น: 円谷 英二; โรมาจิ: Tsuburaya Eiji) เป็นผู้กำกับภาพยนตร์เทคนิคพิเศษชาวญี่ปุ่น และผู้ก่อตั้งสึบูรายะพรอดักชันส์ และเป็นบุคคลสำคัญผู้ให้กำเนิดอุลตร้าแมน เกิดเมื่อวันที่ 7 กรกฎาคม ค.ศ. 1901 และเสียชีวิตลงเมื่อวันที่ 25 มกราคม ค.ศ. 1970
ประวัติการทำงาน

เอจิ สึบูรายะ ได้เริ่มงานในวงการภาพยนตร์ในปี ค.ศ. 1919 ในฐานะผู้ช่วยช่างภาพของโยชิโร เอดามาซะที่สตูดิโอในเกียวโต ก่อนจะมาทำงานที่โชชิกุสตูดิโอส์ในตำแหน่งผู้กำกับภาพในปี ค.ศ. 1927 ซึ่งจากความมุ่งมั่น ในการทำงานนั้นทำให้เอจิ สึบูรายะเก็บเกี่ยวความรู้และประสบการณ์มากมาย จนในปี ค.ศ. 1937 เอจิ สึบูรายะ ก็ได้เข้ามาทำงานที่โทโฮในฐานะหัวหน้าแผนกเทคนิคพิเศษสำหรับภาพยนตร์ ซึ่งหลังจากที่ได้ทำเทคนิคพิเศษให้กับภาพยนตร์ของโทโฮกว่า 20 เรื่อง ในปี ค.ศ. 1954 เอจิ สึบูรายะก็ได้สร้างภาพยนตร์สัตว์ประหลาดที่กลายเป็นแม่แบบให้กับภาพยนตร์เรื่องอื่น ๆ ต่อมานั่นก็คือก็อตซิลลา เรื่องราวของสัตว์ดึกดำบรรพ์ที่ได้รับสารกัมมันตภาพรังสี ถูกปลุกขึ้นมาจากการหลับใหลเข้าทำลายบ้านเมืองของมนุษย์ ซึ่งเอจิ สึบูรายะเองได้ใช้เทคนิคการสร้างที่ต่างจากทางฝั่งตะวันตกที่จะใช้วิธีการถ่ายทำแบบ Stop motion ซึ่งคือการใช้แบบจำลองย่อส่วนมาขยับหน้ากล้องแล้วทำการถ่ายทำไปทีละเฟรม แต่เอจิ สึบูรายะได้สร้างชุดยางสัตว์ประหลาดให้นักแสดงสวมใส่ถ่ายกับฉากที่เป็นโมเดลย่อส่วนอย่างสมจริง บวกกับความเชี่ยวชาญของการใช้มุมกล้อง ทำให้ก็อตซิลลากลายเป็นตัวละครที่มีชีวิตและน่ากลัว จนได้รับความนิยมจากคนทั่วโลกและมีการสร้างภาคอื่น ๆ ตามมาอีกมากมาย
ประวัติการทำงาน > ก่อตั้งสึบูรายะพรอดักชันส์และกำเนิดอุลตร้าแมน

จากความสำเร็จของก็อตซิลลานี้เองทำให้ เอจิ สึบูรายะ ได้ก่อตั้งบริษัทของตนเองขึ้นมาในปี ค.ศ. 1963 ซึ่งก็คือสึบูรายะพรอดักชันส์เพื่อผลิตภาพยนตร์ชุดฉายโทรทัศน์ โดยผลงานเรื่องแรกของบริษัทก็คือ อุลตร้า Q โดยออกฉายในประเทศญี่ปุ่นในปี ค.ศ. 1966 ทางสถานี TBS โดยอุลตร้า Q นั้นเป็นเรื่องราวลึกลับ สยองขวัญของสิ่งมีชีวิตและสัตว์ประหลาดจากนอกโลก เป็นภาพยนตร์ที่ได้รับอิทธิพลจากภาพยนตร์ของอัลเฟรด ฮิตช์ค็อก ผู้กำกับชาวอเมริกันซึ่งกำลังโด่งดังมากในขณะนั้น หลังจากอุลตร้า Q ประสบความสำเร็จอย่างงดงาม ทางทีมงานของสึบูรายะพรอดักชันส์ก็ได้เริ่มผลงานชุดที่ 2 ซึ่งเป็นเรื่องราวของมนุษย์ต่างดาวผู้ทรงคุณธรรมที่เดินทางมายังโลก เพื่อคอยช่วยเหลือชาวโลกจากมนุษย์ต่างดาวและจากสัตว์ประหลาดยักษ์ที่มารุกราน ที่ภายหลังได้กลายมาเป็นฮีโร่ที่พวกเรารู้จักกันดีนั่นก็คือ ยอดมนุษย์อุลตร้าแมน โดยออกฉายทางสถานีโทรทัศน์ TBS ในวันที่ 17 กรกฎาคม ค.ศ. 1966 และได้รับการตอบรับอย่างล้นหลาม ด้วยเทคนิคการถ่ายทำที่ล้ำสมัย รวมไปถึงการออกแบบคาแรกเตอร์อันน่าประทับใจ และเรื่องราวที่สนุกสนานน่าติดตาม ซึ่งหลังจากนั้นก็ได้มีเหล่าพี่น้องอุลตร้าตามออกมาอีกหลายภาคหลายตอนต่อเนื่องมาจนถึงปัจจุบัน
ถึงแก่กรรม

เอจิ สึบูรายะถึงแก่กรรมในวันที่ 25 มกราคม ค.ศ. 1970 ด้วยโรคหัวใจล้มเหลว โดยท่ามกลางความอาลัยของเหล่าลูกศิษย์ลูกหาและผู้คนที่เคยร่วมงานกับท่านมา ซึ่งด้วยผลงานที่ท่านได้สร้างขึ้นมาอย่างมากมายและโดดเด่นนั้นทำให้ชื่อของเอจิ สึบูรายะกลายเป็นตำนานของวงการภาพยนตร์เทคนิคพิเศษของญี่ปุ่นไปตลอดกาล
แหล่งข้อมูลอื่น

The Official Tsuburaya Productions Webpage เก็บถาวร 2006-01-18 ที่ เวย์แบ็กแมชชีน
Eiji Tsuburaya Official Site (Japanese and English) เก็บถาวร 2005-08-05 ที่ เวย์แบ็กแมชชีน
เอจิ สึบูรายะ ที่อินเทอร์เน็ตมูวีเดตาเบส
Eiji Tsuburaya: Master of Monsters - Book Review เก็บถาวร 2009-02-11 ที่ เวย์แบ็กแมชชีน
The Kaiju Eiga Man (TCM Movie Morlocks on Eiji Tsuburaya)[ลิงก์เสีย]